છેલ્લા કેટલાક સમયથી માન્યતા વગર સીબીએસઇનો કોર્સ ચલાવતી શાળાઓની ફરિયાદો ડીઇઓ કચેરીને મળતી રહી છે. સીબીએસઇ જોડાણ વગર શાળા ચલાવવી, પ્રવેશ આપવો, તોતિંગ ફી વસૂલવી બધું ગેરકાયદે હોવા છતાં ગુજરાત શિક્ષણ બોર્ડ પાસ સીબીએસઇના મુદ્દે પગલાં લેવાની કોઇ સત્તા નથી. સીબીએસઇની રિજિયોનલ ઓફિસ અજમેર અને મુખ્ય કચેરી દિલ્હી હોવાથી શાળા સંચાલકો તેનો ભરપુર ફાયદો ઉઠાવે છે. ધોરણ ૧ થી ૪માં શાળાએ સીબીએસઇનું જોડાણ મેળવવું જરૂરી નથી. તેથી જોડાણ ન હોવા છતાં સીબીએસઇનો અભ્યાસક્રમ ભણાવી શાળા સંચાલકો ફી નામે ધારે એટલી લૂંટ ચલાવી શકે.